Dolinami cesta úzka
nekľudná pieseň nechce ustať.
Utíchol les,
osirel háj,
milému svojmu zbohom dnes dám.
Ak súdiť ťa chcú, nech súdia len,
tých čo neprajú pokoj duši boľavej.
Ak súdiť ťa chcú, nech vinia mňa,
to čo potajme nosím v srdci, nespália,
čo život rozdelí, smrť spojí na veky.
Škovránok hlávku k zemi kloní,
umrela pieseň na jabloni,
utíchol les,
osirel háj,
milému svojmu zbohom dnes dám.
Ak súdiť ťa chcú, nech súdia len,
tých čo neprajú pokoj duši boľavej.
Ak súdiť ťa chcú, nech vinia mňa,
to čo potajme nosím v srdci, nespália,
čo život rozdelí, smrť spojí na veky.
Nevolám ťa k sebe milý,
nech ťa môj hlas nepomýli,
utíchol les,
osirel háj,
na cestu dnes zbohom ti dám.